9. janúar

9. janúar er 9. dagur ársins samkvæmt gregoríska tímatalinu. 356 dagar (357 á hlaupári) eru eftir af árinu.

Atburðir 
 1317 - Filippus hávaxni var krýndur konungur Frakklands ásamt Jóhönnu, eiginkonu sinni.
 1431 - Réttarhöld yfir Jóhönnu af Örk hófust í Rouen.
 1522 - Adriaan Florenszoon Boeyens varð Hadríanus 6. páfi.
 1570 - Ívan grimmi hóf slátrunina í Novgorod.
 1626 - Peter Minuit lagði upp frá hollensku eyjunni Texel og sigldi til Nýja Hollands með tvö skip.
 1636 - Síðustu sænsku hermennirnir fóru frá borginni Mainz.
 1788 - Connecticut varð fimmta fylki Bandaríkjanna.
 1793 - Jean-Pierre Blanchard varð fyrstur til að fljúga yfir Bandaríkin í loftbelg.
 1799 - Básendaflóðið olli stórtjóni um öll Suðurnes. Básenda á Miðnesi tók af.
 1857 - Jarðskjálfti, sem talinn er hafa verið 7,9 stig á Richter-kvarða, varð í Kaliforníu.
 1863 - Rekstur Neðanjarðarlestakerfis Lundúna hófst.
 1879 - Úmbertó 1. var krýndur konungur Ítalíu.
 1900 - Íþróttafélagið Società Sportiva Lazio var stofnað.
 1935 - Lög um aldurshámark opinberra starfsmanna og embættismanna voru sett.
 1957 - Anthony Eden sagði af sér sem forsætisráðherra Bretlands og Harold Macmillan tók við daginn eftir.
 1964 - Tunnuverksmiðjan á Siglufirði eyðilagðist í bruna og urðu 40 manns atvinnulausir.
 1972 - Stærsta farþegaskip heims, Queen Elizabeth, brann og sökk í höfninni í Hong Kong.
 1976 - Marokkóskir hermenn héldu inn í borgina Dakhla í Vestur-Sahara.
 1979 - Sænska hljómsveitin ABBA flutti lagið „Chiquitita“ á góðgerðartónleikunum Music for UNICEF í tilefni af ári barnsins í New York-borg.
 1982 - Fyrsta uppfærsla Íslensku óperunnar í Gamla bíói, Sígaunabaróninn, var frumsýnd.
 1986 - Hafliði Hallgrímsson hlaut tónskáldaverðlaun Norðurlandaráðs fyrir verk sitt, Poemi.
 1990 - Aðskilnaðardómurinn svokallaði féll í Hæstarétti Íslands.
 1990 - Mikið stormflóð olli stórskemmdum á Stokkseyri, Eyrarbakka og í Grindavík.
 1992 - Bosníuserbar lýstu yfir stofnun sjálfstæðs lýðveldis í Bosníu-Hersegóvínu.
 1995 - Valeríj Poljakov setti met í dvöl í geimnum eftir að hafa verið 366 daga í geimstöðinni Mír.
 1996 - Harðir bardagar milli rússneska hersins og skæruliða Téténa hófust.
 2003 - Yfirmaður vopnaeftirlits Sameinuðu þjóðanna í Írak, Hans Blix, staðfesti að engar sannanir hefðu fundist fyrir því að Írak ætti gereyðingarvopn.
 2005 - Mahmoud Abbas var kosinn forseti sjálfstjórnarsvæða Palestínumanna.
 2007 - Apple Inc. kynnti snjallsímann iPhone í Bandaríkjunum.
 2011 - Þjóðaratkvæðagreiðsla um sjálfstæði Suður-Súdan hófst. 
 2011 - 77 fórust þegar Iran Air flug 277 hrapaði við borgina Orumiyeh.
 2015 - Franski hryðjuverkamaðurinn Amedy Coulibaly tók 20 manns í gíslingu í kosher-matvöruverslun í París.

Fædd 
 1554 - Gregoríus 15. páfi (d. 1623).
 1590 - Simon Vouet, franskur listmálari (d. 1649).
 1617 - Hólmfríður Sigurðardóttir, prófastfrú í Vatnsfirði (d. 1692).
 1624 - Meishō, japönsk keisaraynja (d. 1696).
 1868 - S. P. L. Sørensen, danskur efnafræðingur (d. 1939).
 1872 - Gunnþórunn Halldórsdóttir, íslensk leikkona (d. 1959).
 1890 - Karel Čapek, tékkneskur rithöfundur (d. 1938).
 1908 - Simone de Beauvoir, franskur rithofundur og heimspekingur (d. 1986).
 1913 - Richard Nixon, 37. forseti Bandaríkjanna (d. 1994).
 1925 - Valdimar Indriðason, íslenskur þingmaður.
 1928 - Domenico Modugno, ítalskur lagahöfundur (d. 1994).
 1938 - Baltasar Samper, íslenskur myndlistarmaður.
 1939 - Böðvar Guðmundsson, íslenskt ljóðskáld.
 1941 - Joan Baez, bandarísk söngkona.
 1941 - Robert D. Putnam, bandarískur stjórnmálafræðingur.
 1944 - Jimmy Page, enskur gítarleikari (Led Zeppelin).
 1955 - J. K. Simmons, bandarískur leikari.
 1956 - Imelda Staunton, bresk leikkona.
 1958 - Mehmet Ali Agca, tyrkneskur launmorðingi. 
 1958 - Stephen Neale, bandarískur heimspekingur.
 1959 - Rigoberta Menchú Tum, gvatemalskur aðgerðasinni og Nóbelsverðlaunahafi.
 1960 - Haukur Tómasson, íslenskt tónskáld.
 1967 - Teitur Örlygsson, íslenskur körfuknattleiksmaður.
 1967 - Steven Harwell, bandarískur söngvari og tónlistarmaður (Smash Mouth).
 1967 - Dave Matthews, suðurafrískur söngvari og tónlistarmaður.
 1968 - Cameron Todd Willingham, bandarískur morðingi (d. 2004).
 1970 - Axel Rodrigues de Arruda, brasilískur knattspyrnumaður.
 1973 - Sean Paul, bandarískur tónlistarmaður.
 1978 - AJ McLean, bandarískur söngvari (Backstreet Boys).
 1980 - Sergio García, spænskur kylfingur.
 1982 - Katrín, hertogaynja af Cambridge
 1990 - Minna Sundberg, finnskur teiknari.

Dáin 
 1514 - Anna af Bretagne, drottning Frakklands (f. 1477).
 1569 - Ólafur Hjaltason, Hólabiskup (f. 1491(?)).
 1873 - Napóleon 3. Frakkakeisari (f. 1808).
 1878 - Viktor Emmanúel 2. konungur Sardiníu og Ítalíu (f. 1820).
 1905 - Louise Michel, franskur stjórnleysingi (f. 1830).
 1924 - Basil Lanneau Gildersleeve, bandarískur fornfræðingur (f. 1831).
 1974 - Sigfús M. Johnsen, íslenskur lögfræðingur (f. 1886).
 1977 - Barbara Árnason, íslensk myndlistarkona (f. 1911).
 1986 - Michel de Certeau, franskur sagnfræðingur (f. 1925).
 1995 - Souphanouvong, forseti Laos (f. 1909).
 1995 - Valdimar Indriðason, íslenskur stjórnmálamaður (f. 1925).
 2010 - Sigurður Guðmundsson, íslenskur vígslubiskup (f. 1920).
 2013 - James M. Buchanan, bandarískur hagfræðingur (f. 1919).
 2014 - Dale Mortensen, bandarískur hagfræðingur og Nóbelsverðlaunahafi (f. 1939).

Janúar